Schnitlergården

Schnitlergården er et våningshus ved Sverres gate nr 15 på Kalvskinnet i Trondheim som på slutten av 1720-årene ble tatt i bruk av oberstløytnant Peter Schnitler. Gården stod ferdig bygget i 1729, og sammen med kona Sophia Meitzner og sine felles barn flyttet Schnitler inn. 

Ekteparet Schnitler ble boende i bygget i flere år, men i 1754 bygde det nyoppstartede Trondhjems Sukkerraffinaderi Sukkerhuset på naboeiendommen. Dette selskapet kjøpte gården den 10. oktober 1752 av sønnen Lorentz Schnitler, som var misjonær under Thomas von Westen.Wilhelm K. Støren. Sted og navn i Trondheim. «Schnitlergården» s. 280 Sukkerhuset og Schnitlergården fikk da en form for sammenkobling. I 1856 kjøpte Erich Christian Dahl både Sukkerhuset og Schnitlergården.

I 1856 etablerte Dahl E. C. Dahls Bryggeri og brukte Schnitlergården som bryggeriets direktørbolig og kontorbygg. Den siste beboeren var bryggeridirektør Jørgen B. Lysholm (1796–1843). Bygget fungerte deretter som administrasjonslokaler for universitetsledelsen og Vitenskapsmuseet før E. C. Dahls Eiendom AS tok over som eier på midten av 1980-tallet. Bygget ble da benyttet av sentraladministrasjonen til Høgskolen i Sør-Trøndelag (HIST).

Schnitlergården er en langstrakt toetasjers trebygning med saltak og har stående rødmalt panel med hvitmalte bygningsdetaljer. Bygget har midtgang med likverdige rom til begge sider. Gården lå landlig til etter ferdigstillelsen, men området rundt ble utbygd i takt med at byen vokste i det neste århundre.

 Bildegalleri 

 Referanser 

 Litteratur 

 Eksterne lenker 
 E.C. Dahls Eiendom – Schnitlergården
 Strindahistorielag.no – Wikioppføring «Schnitlergården»
 Digitaltmuseum.no – Bildesøk «Schnitlergården»

Kategori:Byggverk i Trondheim
Kategori:Kalvskinnet
Kategori:Byggverk fullført i 1729